**Nyt katalog præsenterer innovative løsninger fra nordiske og baltiske byer for, hvordan byer kan transformere sig og forberede sig på klimaforandringer**

**13. juni 2023 (København, Danmark). Mens byer verden over kæmper med det presserende behov for at imødegå klimaforandringer og skabe bæredygtige urbane omgivelser, er et nyt katalog, som præsenterer 12 bemærkelsesværdige eksempler på byomdannelser i nordiske og baltiske byer, netop blevet udgivet. EIT Urban Mobility, et initiativ af European Institute of Innovation and Technology (EIT), et EU-organ, har skabt dette inspirerende katalog over innovative løsninger for at give byer over hele Europa inspiration og værdifulde indsigter til, hvordan de kan revolutionere brugen af det offentlige rum og samtidig mindske transportudledninger, forbedre luftkvaliteten og inddrage borgerne.**

Med titlen **"Urban Climate Adaptation in the Nordics"** (UCAN) indfanger [denne publikation](https://pub.norden.org/nord2023-015/) nogle af de banebrydende indsatser og verdensførende løsninger, som byer i Norden og Baltikum har fundet til at omdanne byrum til grønnere, rarere og mere bæredygtige steder. Casestudierne i kataloget, som først og fremmest henvender sig til byplanlæggere og embedsmænd, omfatter **København, Aarhus, Helsingborg, Nacka (Stockholm), Helsinki, Riga, Vilnius og Tartu** og præsenterer forskellige løsninger, som byer kan bruge til at styrke deres modstandsdygtighed overfor klimaforandringer – fra at plante træer og gøre gader grønnere til at bygge vandreservoirer og forbedre skybrudshåndtering – samtidig med at de forbedrer livskvaliteten for deres indbyggere.

Fra Københavns visionære omdannelse af Sankt Kjelds Plads og Bryggervangen på Østerbro, som smart kombinerer skybrudshåndtering, grøn infrastruktur og øget plads til fodgængere, til Stockholm-kommunen Nackas løsninger, der effektivt og bæredygtigt adresserer udfordringerne ved hurtig befolkningstilvækst ved samtidigt at forbedre kvaliteten af byrummet, er dette katalog et eksempel på styrken ved langsigtet tænkning og holistiske tilgange.

Desuden fremhæver kataloget det transformative potentiale i tilsyneladende små indgreb. Cases fra Helsinki, Riga og Vilnius viser den bemærkelsesværdige effekt, som forvandlingen af parkeringspladser kan have for at puste nyt liv i byområder, reducere biltrafik og fremme aktiv mobilitet. Sådanne agile tiltag viser, at de kan være katalysatorer for en større urban transformation og sætte gang i en bølge af positive forandringer. [Læs casestudierne her.](https://pub.norden.org/nord2023-015/case-studies.html)

Kataloget indeholder også [**11 politiske anbefalinger**](https://pub.norden.org/nord2023-015/policy-recommendations-for-city-governments.html)til, hvordan byer og lokale beslutningstagere kan omdanne byrum på måder, der muliggør klimatilpasning og fossilfri mobilitet, samtidig med at inddrage og sikre støtte fra borgerne – og særligt de unge. Byer kan følge eller lade sig inspirere af disse anbefalinger til at fremme bæredygtig urban mobilitet, klimatilpasning og borgerinddragelse samt drage fordel af europæiske og internationale initiativer og konventioner.

**Anders Bengtsson, leder af Innovation Hub North, EIT Urban Mobility**: *"Vi har brug for, at politikere og byplanlæggere i langt højere grad føler en påtrængende nødvendighed for forandring – føler at det her haster. Uanset om det drejer sig om miljø, folkesundhed eller social inklusion, så skal Europas byer ændre sig og blive meget mere bæredygtige, især ved at opbygge modstandsdygtighed over for de accelererende klimaforandringer. Byer er omdrejningspunktet i EIT Urban Mobility’s arbejde, og casestudierne og de politiske anbefalinger i dette katalog vil kunne hjælpe dem med denne afgørende omstilling."*

**Anna Maria Gran, specialkonsulent og koordinator for den nordiske arbejdsgruppe for klima og luft (NKL), Nordisk Ministerråd**: *"Nordisk Ministerråds vision er at gøre Norden til verdens mest bæredygtige og integrerede region frem mod 2030, hvilket omfatter at støtte løsninger til at opnå klimaneutralitet og klimatilpasning samt at give civilsamfundet, og især børn og unge, en platform for deltagelse. EIT Urban Mobility’s Urban Climate Adaptation in the Nordics (UCAN) projekt bidrager positivt til dette formål, og vi håber, dette katalog kan inspirere og hjælpe andre byer i Norden og Europa med deres grønne omstilling."*

Kataloget lægger vægt på, at det er vigtigt at søge borgernes engagement og inkludere diverse perspektiver, med særligt fokus på unge mennesker. EIT Urban Mobility’s nye ungdomsinitiativ, "Transform your street!", bringer urbane udfordringer fra det virkelige liv ind i klasseværelserne og inspirerer en ny generation af urbane innovatører. Ved at inddrage børn og unge i beslutningsprocessen kan byer skabe mere inkluderende og bæredygtige offentlige rum, der opfylder behovene hos alle samfundets grupper.

BAGGRUND

Dette projekt er medfinansieret af den nordiske arbejdsgruppe for klima og luft (NKL) under Nordisk Ministerråd. Den nordiske vision er at blive verdens mest bæredygtige og integrerede region frem mod 2030. Samarbejdet med Nordisk Ministerråd skal understøtte dette formål. Dette projekt støtter visionen om grøn omstilling og nordiske løsninger inden for områderne klimaneutralitet og klimatilpasning. Læs kataloget her: <https://pub.norden.org/nord2023-015/>

**Om EIT Urban Mobility**

*EIT Urban Mobility, et initiativ fra* [*European Institute of Innovation and Technology (EIT)*](https://eit.europa.eu/)*, et EU-organ, arbejder for at fremme løsninger og overgangen til et brugercentreret, integreret og multimodalt transportsystem. Som det førende europæiske innovationsfællesskab for urban mobilitet arbejder EIT Urban Mobility for at undgå fragmentering ved at lette samarbejdet mellem byer, virksomheder, den akademiske verden, forskning og innovation for at løse byernes mest presserende udfordringer på mobilitetsområdet. Ved at bruge byer som levende laboratorier vil dets virksomheds-, forsknings- og universitetspartnere demonstrere, hvordan nye teknologier kan hjælpe med at løse virkelige problemer i virkelige byer ved at transportere mennesker, varer og affald på smartere måder.*

**For mere information, besøg** [*www.eiturbanmobility.eu*](http://www.eiturbanmobility.eu/)*.*

**Følg EIT Urban Mobility:** A picture containing drawing

Description automatically generated

**Pressekontakt:** Marine Moulin ‐ **E:** media@eiturbanmobility.eu ‐ **T:** +34 654 017 463